**PREVENTION OF MONEY LAUDARING ACT**

તાજેતરમાં પોન્ઝી સ્કીમ ચલાવનાર વિનોદ દત્તા અને અમરીશ ચૌધરીની ધણી મિલકતઓ એન્ફોર્સમેન્ટ ડાયરેક્ટોરેટ એ એટેચ કરેલ. તેવી જ રીતે નેશનલ મલ્ટી કોમોડીટી એક્સચેન્જનાં ચેરમેન કૈલાસ ગુપ્તા સામે મનીલોન્ડરીંગ કાયદા હેઠળ ખાસ કોર્ટમાં ક્રિમિનલ કેસ દાખલ થયો. તેવીજ રીતે ઓએસીસ મીડીયા મેટ્રીક્સનાં પ્રમોટર જતીન મનુભાઈ શાહ ની મિલકતો જપ્ત કરેલ. તેવીજ રીતે હસન અલીના ઈમ્તિયાઝ સૈયદ, અમુક બેંકો સામે આર.બી.આઈની મની લોન્ડરીંગના કેસ અંગે વ્યાપક ચર્ચા ચાલી રહી છે એટલે સામાન્ય જનતામાં એવો પ્રશ્ન ઉદભવે કે આ મની લોન્ડરીંગ કાયદો એટલે શું? ભૂતકાળમાં કોફેપોસા હેઠળ અટકાયતમાં જઈ આવેલ કે કસ્ટમના કાયદા હેઠળ સજા પામેલ વ્યક્તિ અને તેના ભાગીદારો તથા કુટુંબીજનોના નામે ખરીદેલ મિલકતો જે તે આરોપી કે અટકાયતી ગેરકાયદેસર ધંધામાંથી મેળવેલ છે એવી ધારણા બાંધી તેના “સાફેમા” સત્તાવાળા તરફથી તેમની મિલકતો શા માટે રાજ્યસાત (ફોરફીટ) ન કરવી તેવી કાયદેસર નોટિસ અપાતી અને જે તે વ્યક્તિએ એવું સાબિત કરવાનું રહેતું કે સદર મિલકતો તે પોતાની કાયદેસરની આવકમાંથી ખરીદેલ છે. વર્ષ-૨૦૦૨ માં યુનાઈટેડ નેશન્સની સમિતિમાં નક્કી થયા મુજબ ભારત સરકારે પ્રિવેન્શન ઓફ મની લોન્ડરીંગ એક્ટ પસાર કરેલ તે મુજબ આ કાયદાના પરિશિષ્ટમાં દર્શાવેલ ગુન્હાઓ અંગેના આરોપીઓને કેન્દ્ર સરકારના ENFORCEMENT DIRECTORATE (FEMA/PML) દ્વારા તેમની જે તે મિલકતો ગુન્હાહીત પ્રવૃતિઓમાંથી મેળવેલ હોવાની ધારણારૂપે સૌ પ્રથમ મિલકતનો એટેચમેન્ટ ઓર્ડર પસાર કરી કાયદેસરની નોટીસ આપવાની જોગવાઈ કરેલ છે. ભારતીય ફોજદારી ધારાની કલમ-૧૨૧, ૧૨૧અ, ૪૮૯અ, ૪૮૯બ, નાર્કોટીક્સ કાયદાની કલમ-૧૫ થી ૨૪, ૨૫અ, ૨૭અ, ૨૯, વિસ્ફોટક પદાર્થોના કાયદાની કલમ-૩, ૪, ૫ ગેરકાયદેસર પ્રવૃત્તિઓ અટકાવવાના કાયદાની કલમ- ૩, ૭, ૧૦, ૧૧, ૧૩, ૧૫, ૧૬અ, ૧૭, ૧૮, ૧૮અ, ૧૮બ, ૧૯ થી ૨૧, ૩૮, ૩૯, ૪૦ વગેરે હેઠળના ગુન્હાઓના આરોપીઓની મિલકત કે બેંકખાતા, શેરો વગેરે જપ્ત થઈ શકે. ઈન્ડીયન પિનલ કોડની કલમ-૧૨૦બી, ૨૫૫ થી ૨૬૦, ૩૦૨, ૩૦૪, ૩૦૭, ૩૦૮, ૩૨૭, ૩૨૯, ૩૬૪અ, ૩૮૪ થી ૩૮૯, ૩૯૨ થી ૪૦૨, ૪૧૧ થી ૪૨૪, ૪૬૭, ૪૭૧ થી ૪૭૩, ૪૭૫, ૪૭૬, ૪૮૧ થી ૪૮૮ ના ગુન્હાઓમાં જે ગુન્હો રૂ. ૩૦/- લાખથી વધુની રકમ બાબતે હોય તો અને તેજ રીતે હથિયાર ધારાની કલમ-૨૫ થી ૩૦, વન્ય પ્રાણી સંરક્ષણ કાયદાની કલમ-૫૧, ૯, ૧૭અ, ૩૯, ૪૪, ૪૮, ૪૯બ, અનૈતિક ધંધા અટકાયતી હુકમની કલમ-૫, ૬, ૮, ૯ કરપ્શનના કાયદાની કલમ ૭ થી ૧૦, ૧૩, વિસ્ફોટકોના કાયદાની કલમ ૯બ, ૯ક, પુરાતત્વ અને કલાની વસ્તુઓ જાળવણીના કાયદાની કલમ ૨૫, ૩, ૨૮, સેબીના કાયદાની કલમ ૧૨અ, ૨૪, કસ્ટમના કાયદાની કલમ ૧૩૫, બોન્ડેડ લેબર (નાબૂદી) કાયદાની કલમ ૧૬, ૧૮, ૨૦ બાળકો પાસે કરાવાતી મજૂરી અંગેના (પ્રતિબંધ અને નિયંત્રણ) કાયદાની કલમ ૧૪, માનવીઓના અંગ પ્રત્યારોપણ (ટ્રાન્સપ્લાન્ટેશન) કાયદાની કલમ ૧૮, ૧૯, ૨૦ જુવેનાઈલ જસ્ટીસ કાયદાની કલમ ૨૩ થી ૨૬, ઈમીગ્રેશન કાયદાની કલમ-૨૪, પાસપોર્ટના કાયદાની કલમ-૧૨, ફોરીનર્સ એક્ટની કલમ-૧૪, ૧૪બ, ૧૪ક, કોપી રાઈટના કાયદાની કલમ-૬૩, ૬૩અ, ૬૩બ, ૬૮અ, ટ્રેડ માર્કના કાયદાની કલમ-૧૦૩, ૧૦૪, ૧૦૫, ૧૦૭, ૧૨૦, ઈન્ફોર્મેશન ટેકનોલોજીના કાયદાની કલમ-૭૨, ૭૫, બાયોલોજીકલ ડાયવર્ઝીટી એક્ટની કલમ-૫૫, ૬, પ્રોટેક્શન ઓફ પ્લાન્ટ વેરાઈટી એન્ડ ફાર્મર્સ રાઈટ્સના કાયદાની કલમ-૭૦ થી ૭૩, ૬૮, પર્યાવરણ સંરક્ષણ કાયદાની કલમ-૧૫, ૭, ૮, પાણીના પ્રદુષણ અટકાવવાના કાયદાની કલમ-૪૧(૨), ૪૩, હવાનું પ્રદુષણ અટકાવવાના કાયદાની કલમ-૩૭, ભારતના જળ પ્રદેશમાં આવેલ પ્લેટફોર્મ અને જળવહન વિરૂધ્ધના ગેરેકાયદેસરની પ્રવૃત્તિ અટકાવવાની કાયદાની કલમ-૩ હેઠળ ગુન્હાઓમાં જ્યારે ગુન્હાઓમાં સંડોવાયેલ કિંમત ૩૦ લાખથી વધુ હોય તો આ કાયદો લાગુ પાડી શકાય. જો કે ૩૦ લાખની મર્યાદા વિના પણ જો ઉપરોક્ત કાયદાઓ હેઠળના ગુન્હાઓ આંતરરાષ્ટ્રીય સ્તરે અસર કરતા હોય તો, આ કાયદો લાગુ પડી શકે.

 સામાન્ય રીતે (FERA/FEMA) કાયદાઓ હેઠળની કાર્યવાહી કરતું ENFORCEMENT DIRECTORATE ગુજરાતમાં અમદાવાદ ખાતે આવેલ છે અને મહારાષ્ટ્રમાં મુંબઈ ખાતે આવેલ છે. તેમને આ કાયદાના અમલીકરણની સત્તા આપવામાં આવેલી છે. જે તે આરોપી વિરૂધ્ધ ઉપરોક્ત ગુન્હા હેઠળ ચાર્જશીટ થાય ત્યારે સદર ખાતાએ આ આરોપીની મિલકતો અંગે તપાસ હાથ ધરવી પડે અને તે માટે જે તે આરોપીને અથવા તો જેના નામે મિલકત હોય અને આરોપી સાથે સંકળાયેલ હોય તેવી વ્યક્તિને રૂબરૂ હાજર રહી નિવેદન આપવા માટે સમન્સ પાઠવી શકાય અને ત્યારબાદ અથવા તો તે પહેલાં પણ તે વ્યક્તિની મિલકતો આ ગુન્હાહીત પ્રવૃત્તિમાંથી મેળવેલ હોવાની ધારણા બાંધી તબદીલ કરવી નહિ તેવો એટેચમેન્ટનો હુકમ કરી શકાય. કાયદા હેઠળ દિલ્હીમાં એડજ્યુડીકેટીંગ ઓથોરીટી સ્થાપવામાં આવેલ છે જેમને પી.એમ.એલ. સત્તાવાળાએ એટેચમેન્ટ હુકમ પાઠવાનો રહે, જેઓએ ૩૦ દિવસની સમય મર્યાદામાં જે વ્યક્તિની મિલકતો અંગે એટેચમેન્ટ થયુ હોય તેમને કાયદેસરની નોટિસ આપી એવું સાબિત કરવાનું જણાવવું પડે કે સદર મિલકતો તેમણે ગુન્હાહીત પ્રવૃત્તિમાંથી ખરીદેલ નથી. તેની રૂબરૂ સુનાવણી બાદ યોગ્ય હુકમ કરવાનો રહે. સમન્સ સંદર્ભમાં વ્યક્તિઓએ જાતે હાજર થવું પડે જ્યારે એટેચમેન્ટની કાર્યવાહીમાં વકીલશ્રી મારફત રજુઆત થઈ શકે.

 સદર કાયદા હેઠળ યોગ્ય સત્તાધિકારી ને સર્ચ અને સિઝર (સંશોધન અને જપ્તી), અંગેની સત્તા છે. આ કાયદા હેઠળ જો ફોજદારી ફરિયાદ કરવામાં આવે તો સદર મિલકત કાયદેસરની આવકમાંથી મેળવેલ છે તેવું પુરવાર કરવાની જવાબદારી આરોપીની રહે. જો એટેચમેન્ટનો ઓર્ડર એજ્યુડીકેટીંગ ઓથોરીટી માન્ય રાખે તો રૂ. ૧૦,૦૦૦/- ની ફી ભરી દિલ્હીમાં આવેલ મની લોન્ડરીંગ ટ્રીબ્યુનલમાં અપીલ કરવી પડે અને ટ્રીબ્યુનલના હુકમ વિરૂધ્ધ હાઈકોર્ટમાં અપીલ થઈ શકે. આ કાયદા હેઠળ અમુક પ્રકારના નિયમિત હિસાબો નિભાવી સત્તાવાળાને નિયમિત રીતે મોકલવાની જવાબદારી બેંક ઉપર લાદી છે અને તેના ભંગ બદલ તેમને પણ દંડ થઈ શકે. આ કાયદા હેઠળ કંપની અને તેના ડાયરેક્ટરો અને અન્ય કર્મચારીઓ વિરૂધ્ધ પણ પગલાં લઈ શકાય. જે વ્યક્તિને દંડ કરવામાં આવેલ હોય તે મૃત્યુ પામે તો તેની મિલકતમાંથી નાણાંકીય વસુલાત થઈ શકે. સદર કાયદા અંગે સામાન્ય નાગરિક ને એવી સલાહ આપી શકાય કે કોઈપણ કિમતી મિલકત ખરીદતા પહેલા તેમણે જાહેર નોટીસ આપી વાંધા મંગાવી એડવોકેટશ્રીનું ટાઈટલ ક્લીયરન્સ સર્ટીફીકેટ લીધા બાદ જ ખરીદી કરવી જોઈએ અન્યથા તેઓ બોનાફાઈડ પરચેઝર એટલે કે શુભ હેતુથી ખરીદનારા ગણી ન શકાય.

નિમિષ એમ. કાપડિયા, એડવોકેટ

5, બાળગાયત્રી સોસાયટી-2,

શ્યામલ ચાર રસ્તા પાસે,

સેટેલાઇટ, અમદાવાદ.

ફોન: 079-26762762, 26751545

mckapadiaassociates@gmail.com